open-index/open-wikipedia-markdown huggingface dataset:
Gran Premio de Singapur de 2019

O **Gran Premio de Singapur de 2019**, oficialmente **2019 Formula 1 Singapore Airlines Singapore Grand Prix**, foi unha carreira de Fórmula Un, que se celebrou o 22 de setembro de 2019 no Circuíto urbano de Marina Bay de Singapur. Foi a décimo quinta carreira da tempada de Fórmula Un de  e foi o vixésimo Gran Premio de Singapur e a duodécima vez que se disputou a carreira en Marina Bay.

## Antecedentes 
### Cambios de pista 
Antes da carreira, anunciouse que se engadiría unha terceira zona DRS entre as curvas 13 e 14, no tramo da Esplanade Drive, para axudar aos adiantamentos.

## Pneumáticos dispoñibles 
## Práctica 
### Q1 
Charles Leclerc retirouse cedo na FP1 e o Mercedes de Valtteri Bottas sufriu unha rotura por sobreviraxe, provocando un choque na curva 19. aparecendo a bandeira vermella. Max Verstappen encabezou os tempos, 0,167 segundos por diante do 2º posto de Sebastian Vettel durante a sesión de prácticas. Nico Hülkenberg estableceu un tempo impresionante, quedando no sexto lugar nas listas de tempo, aínda que a 1,5 segundos de Verstappen.

### Q2 
A principios da sesión Alexander Albon perdeu a á dianteira tras bloquear e golpear o muro na curva 10. Lewis Hamilton gañou vantaxe sobre Verstappen durante a sesión e superouno nos cadros de tempos con 0.184 segundos por diante. Leclerc conseguiu dar unha volta, aínda que quedou a 1.245 segundos de Hamilton. Os dous pilotos de Ferrari estaban frustrados tras atoparse con numerosos incidentes de tráfico. Carlos Sainz logrou a 7ª posición a 1,3 segundos de Hamilton.

## Clasificación 
### Cualificación 
## Carreira 
### Clasificación da carreira 
miniatura|center|800px|Resultados da carreira do GP de Singapur de 2019.

## Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
## Véxase tamén
Hoda Barakat

**Hoda Barakat** (), nada en 1952, é unha escritora libanesa en lingua árabe. Pasou boa parte da súa mocidade en Beirut e despois foi vivir a París, onde reside. Na súa obra reflicte o trauma da guerra. As súas tres primeiras novelas están narradas por homes que viven nas marxes da sociedade na guerra civil libanesa. A súa obra foi traducida ao inglés, hebreo, francés, italiano, castelán, turco, neerlandés e grego.

## Traxectoria
Creceu na vila de Bxari, de poboación maioritaria maronita. Estudou Literatura Francesa na Universidade Libanesa, en Beirut, onde se graduou en 1975. En 1975 e 1976 viviu en París preparando o doutoramento, pero regresou ao seu país ao comezo da guerra civil. Nesa época traballou como profesora, tradutora e xornalista. En 1989 regresou a París, e viviu alí desde entón.

En 1985 publicou a colección de relatos ''Za'irat* ("Mulleres visitantes"). Despois publicou as novelas *Hajar al-Dahik* (1990), *Ahl el-Hawa* (1993) e *Harit al-miyah*. *Hajar al-Dahik'', a primeira novela en árabe cun personaxe protagonista homosexual, gañou o Premio Al-Naqid.

Aínda que viva na Europa dende a fin da guerra civil libanesa, a autora sempre escribiu en árabe, que declara respectar e amar inmensamente. O seu estilo é bastante elevado, caracterizándose pola adhesión total ás regras da gramática clásica do idioma e a utilización dunha linguaxe formal destituída de coloquialismos inclusive nos diálogos entre os personaxes das súas obras (xustamente aló onde outros escritores árabes serían menos refractarios a usa-lo árabe dialectal).  

## Notas
Gaku Shibasaki

**Gaku Shibasaki** (柴崎 岳 Shibasaki Gaku), nado en Noheji (Aomori) o 28 de maio de 1992, é un futbolista xaponés. Xoga de centrocampista e o seu equipo actual é o CD Leganés da Segunda División.

## Traxectoria 
O 14 de xullo de 2019 fichou polo Deportivo da Coruña, en Segunda División, procedente do Getafe CF e firmando por catro temporadas. Trátase do primeiro xogador nipón en vestir a camisola do Deportivo. O traspaso foi a custo cero, no que o club só abonaría unha parte en caso de ascenso. Foi presentado en Riazor uns días máis tarde.

O 4 de setembro de 2020, Shibasaki fichou polo CD Leganés da Segunda División, asinando un contrato por tres tempadas.

## Palmarés 
### Club 
;Kashima Antlers
*J1 League: 2016
*Copa J.League: 2011, 2012
*Copa do Emperador: 2016
*Copa Suruga Bank: 2012, 2013

### Internacional 
;Xapón
*Copa Asiática Finalista: 2019

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en fifa.com 
* Datos do xogador en soccerway.com 
* Datos do xogador en national-football-teams.com
Ilse Bing

**Ilse Bing**, nada en Frankfurt o 23 de marzo de 1899 e finada en Nova York o 10 de marzo de 1998, foi unha fotógrafa alemá de vangarda e comercial, pioneira na produción de imaxes monocromas durante o período de entreguerras.

## Traxectoria 
Bing naceu nunha familia xudía acomodada de comerciantes en Frankfurt en 1899. Recibiu unha boa educación, con atención particular nas artes e na música.

Estudou historia da arte na Universidade de Frankfurt, aínda que iniciara os seus estudos universitarios nos campos das matemáticas e da física. Como importante complemento á súa formación, durante o curso 1923-24 estudou na Academia de Belas Artes de Viena. A súa aprendizaxe da fotografía realizouno de modo autodidacta en 1925 coa fin de ilustrar a súa tese sobre o arquitecto Friedrich Gilly. Catro anos despois comprou unha cámara Leica que empregou durante vinte anos como a súa máquina principal.

En 1929, inspirada polo traballo de Florence Henri, Bing mudouse a París para traballar con Henri e outros modernistas. Alí coñeceu tamén a André Kertész e Emmanuel Sougez e realizou reportaxes para diversas revistas como *Das Illustrierte Blatt*, *Ars et Métiers Graphiques*, *Photo-Graphie*, *Vu* e ''Harper's Bazaar*. Sougez deulle o nome de "Raíña da Leica". Realizou a súa primeira exposición na galería Julien Levy de Nova York en 1932 formando parte dunha mostra de fotografía europea e en 1937 participou na exposición organizada no Museo de Arte Moderna de Nova York por Beaumont Newhall co título de *Photography (1839-1937)*.

En 1937 casou co pianista Konrad Wolff con quen emigrou en 1941 aos Estados Unidos, xa que eran xudeus e a Alemaña nazi dominaba Europa. Establecéronse en Nova York e en 1946 Bing adoptou a nacionalidade estadounidense. Aínda que viaxou en diversas ocasións a París, nos anos cincuenta a súa actividade fotográfica perdeu contido experimental e fíxose máis convencional. Non obstante, continuou a realizar fotografías en branco e negro ata 1957 en que comezou a realizar fotografías en cor que ela mesma revelaba.

En 1959 abandonou a fotografía para dedicarse á poesía, á pintura e á colaxe e ocasionalmente incorporou fragmentos de fotografías. Estaba interesada en combinar as matemáticas, as palabras e as imaxes.

## Notas 
## Véxase tamén 
### Bibliografía 
*
*
*
*
*
*
*
*
*
### Ligazóns externas 
* Exposicións e publicacións
* Datos  no Museo de Belas Artes do Canadá 
*Selection of photographs and information
*Finding aid, Ilse Bing fonds, National Gallery of Canada Library and Archives .
*Lerch, Antonia. *Drei Fotografinnen: Ilse Bing, Grete Stern, Ellen Auerbach . 1993''
Conrad Ferdinand Meyer

**Conrad Ferdinand Meyer**, nado en Zürich o 11 de outubro de 1825 e finado en Kilchberg o 28 de novembro de 1898, foi un escritor suízo en lingua alemá e puntualmente en lingua francesa.

## Traxectoria 
Descendente dunha familia patricia, o seu pai (falecido a unha idade temperá, en 1840) era deputado e historiador, mentres que a nai era unha muller culta e refinada. Ao finalizar os estudos no *gymnasium*, comezou Leis, pero interrompeu a carreira por causa dunha depresión. Dedicouse máis tarde á Historia e traballou como tradutor.

Viaxou por Alemaña, Francia e Italia. Así mesmo, interesouse pola arte clásica e do Renacemento. En 1863 publicou o seu primeiro volume de poesía, *Zwanzig Balladen von einem Schweizer*. Destacou sobre todo como escritor de novela histórica.

## Obra
### Novela 
* 1876 *Jürg Jenatsch*
* 1891 *Angela Borgia*

### Novela curta 
* 1873 *Das Amulett*
* 1878 *Der Schuss von der Kanzel*
* 1879 *Der Heilige*
* 1881 *Plautus im Nonnenkloster*
* 1882 *Gustav Adolfs Page*
* 1883 *Das Leiden eines Knaben*
* 1884 *Die Hochzeit des Mönchs*
* 1885 *Die Richterin*
* 1887 *Die Versuchung des Pescara*

### Poesía 
* 1863 *Zwanzig Balladen von einem Schweizer*
* 1872 *Huttens letzte Tage*
* 1882 *Gedichte*

## Véxase tamén 
### Ligazóns externas 
* Páxina web oficial, consagrada á figura e á obra do autor
Aladdin (filme de 2019)

***Aladdin*** é un filme estadounidense de 2019 producido por Walt Disney Pictures. Foi dirixido por Guy Ritchie, quen tamén escribiu o guión xunto con John August, e é adaptación de acción en vivo do clásico de Disney homónimo, que está baseado no conto de Aladino de *As mil e unha noites*. Está protagonizado por Will Smith, Mena Massoud, Naomi Scott, Marwan Kenzari, Navid Negahban, Nasim Pedrad, Billy Magnussen e Numan Acar, así como polas voces de Alan Tudyk e Frank Welker. Conta a historia de Aladdin, un ladrón da rúa que se namora da princesa Jasmine, e se fai amigo dun Xenio para derrotar o malvado Jafar.

## Personaxes 
* Will Smith como Xenio
* Mena Massoud como Aladdin
* Naomi Scott como Jasmine
* Marwan Kenzari como Jafar
* Navid Negahban como Sultán
* Nasim Pedrad como Dalia
* Billy Magnussen como Príncipe Anders
* Numan Acar como Hakim
* Jordan A. Nash como Omar
* Taliyah Blair como Lian
* Amir Boutrous como Jamal

## Notas 
## Véxase tamén 
### Ligazóns externas 
*
Gran Premio de Rusia de 2019

O **Gran Premio de Rusia de 2019**, (en ), oficialmente coñecido como **2019 Formula 1 VTB Russian Grand Prix**, foi unha carreira de Fórmula Un, que se celebrou o 29 de setembro de 2019 sobre 53 voltas ao Circuíto urbano de Sochi, na cidade de Sochi no Krai de Krasnodar, Rusia. A carreira foi a décimo sexta rolda da tempada , o oitavo Gran Premio de Rusia e a sexta vez que a carreira disputase como unha rolda do Campionato Mundial de Fórmula 1 desde que se iniciou a serie en .

## Pneus dispoñibles 
## Clasificacións 
### Cualificación 
## Carreira 
miniatura|center|800px|Resultados da carreira do GP de Rusia de 2019.

## Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas
Turn! Turn! Turn!

***Turn! Turn! Turn!*** é segundo álbum do grupo de rock The Byrds, lanzado en decembro de 1965 por Columbia Records. Ao igual que o seu predecesor, *Mr. Tambourine Man*, o álbum é un epítome do xénero folk rock e continuou coa exitosa mestura da harmonía vocal e da guitarra Rickenbacker de doce cordas.

## Listaxe de cancións
Chócue

O adxectivo **chócue**, (ás veces escrito **chokwe**), pode referirse a:
* O **pobo chócue**, unha etnia dos pobos bantús;
* A **lingua chócue**, un idioma da familia das linguas bantús.

O termo tamén se usa como substantivo cando se fala de dito pobo, ou da súa lingua.

## Notas
Sistema LTI

A **teoría lineal invariante no tempo**, comunmente coñecida como **teoría do sistema LTI**, investiga a resposta dun sistema lineal e invariante no tempo a un sinal de entrada arbitrario. As traxectorias destes sistemas mídense e rastrexan comunmente a medida que avanzan no tempo (por exemplo, unha forma de onda acústica), pero en aplicacións como o procesamento de imaxes e a teoría de campo, os sistemas LTI tamén teñen traxectorias en dimensións espaciais. Por tanto, estes sistemas tamén se chaman linealmente invariantes na translación para dar á teoría o alcance máis xeral. No caso de sistemas xenéricos de tempo discreto (é dicir, mostreados), linealmente invariante no desprazamento é o termo correspondente. Un bo exemplo dos sistemas LTI son os circuítos eléctricos que poden estar formados por resistencias, condensadores e inductores. Utilizouse en matemáticas aplicadas e ten aplicacións directas en espectroscopia RMN, sismoloxía, circuítos, procesamento de sinais, teoría de control e outras áreas técnicas.

## Propiedades
As propiedades definitorias de calquera sistema LTI son a linearidade e a invariancia no tempo.
* A *linearidade* significa que a relación entre a entrada e a saída do sistema é unha Aplicación linear: Se a entrada x_1(t)\, produce a resposta y_1(t)\,, e a entrada x_2(t)\, produce a resposta y_2(t)\,, entón a entrada *escalada* e *sumada* a_1 x_1(t)+ a_2x_2(t)\, produce a resposta escalada e sumada a_1 y_1(t)+ a_2y_2(t)\, onde a_1 e a_2 son escalares reais. Dedúcese que isto pode estenderse a un número arbitrario de termos, e así para os números reais c_1, c_2, \ldots, c_k:
::A entrada &nbsp; \sum_k c_k\,x_k(t) &nbsp; produce a saída &nbsp; \sum_k c_k\,y_k(t).\,
:En particular,
::A entrada &nbsp; \int_{-\infty}^{\infty} c_{\omega}\,x_{\omega}(t) \, \operatorname{d}\omega &nbsp; produce a saída &nbsp; \int_{-\infty}^{\infty} c_{\omega}\,y_{\omega}(t) \, \operatorname{d}\omega\,
:onde c_{\omega} e x_{\omega} son escalares e entradas que varían nun continuo indexado por \omega. Por tanto, se unha función de entrada pode representarse mediante un continuo de funcións de entrada, combinadas "linealmente", como se mostra, entón a función de saída correspondente pode representarse mediante o continuo correspondente de funcións de saída, escaladas e sumadas da mesma maneira.

* A *invariancia de tempo* significa que se aplicamos unha entrada ao sistema agora ou T segundos a partir de agora, a saída será idéntica, excepto por un atraso de T segundos. É dicir, se a saída debida á entrada x(t) é y(t), entón a saída debida á entrada x(t-T) é y(t-T). Por tanto, o sistema é invariante no tempo porque a saída non depende do tempo particular en que se aplica a entrada.

:::::Ficheiro:Sistema LTI.pngFicheiro:Sistema LTI2.png

## Notas
Lingua chócue

O **chócue**, **chokwe**, ou **quioco** é unha lingua bantú falada en zonas de Angola, a República Democrática do Congo e Zambia.

## Outros nomes 
O chócue ten varios nomes alternativos, sendo coñecido tamén, ademais de pola forma vernácula *côkwe*, por *chokwe, ciokwe, djok, kioko, quioco, tchokwê, shioko, tchocué, tshokwe* e *tschiokloe*. Neste último país, no ano 2000 os falantes reducíranse a 20 000.

É unha das principais linguas nacionais de Angola, tendo o *Instituto de Línguas Nacionais de Angola*  estableceu unhas nomas ortográficas básicas para estandarizaren esta lingua para a súa mellor divulgación e utilización.

## Algunhas expresións 
* musono unapema - (hoxe está bo)
* mbungue - (corazón)
* tweya - (ven)
* mutu - (persoa)
* chimene-chipema - (bos días)
* chindele - (branco)
* katapi - (cacahuete)
* chingahi? - (canto custa?)
* samanhonga - (pensador)
* ishimo - (proverbios)
* muanapwo - (muller moza)
* mbolo - (pan)
* ua - (toma)
* landa kanawa- (compra ben)
* zungo - (silencio)
* Yesu - (Xesús)
* tambele - (igrexa)

## Notas 
## Véxase tamén 
### Outros artigos 
* Pobo chócue
Palmira (homónimos)

O topónimo **Palmira** pode referirse a:

***Palmira**, antiga cidade aramea;
***Palmira**, municipio cubano da provincia de Cienfuegos;
***Palmira**, localidade arxentina da provincia de Mendoza;
***Palmira**, cidade colombiana do departamento de Valle del Cauca;
***Palmira**, correxemento panameño da provincia de Chiriquí;
***Palmira**, correxemento panameño da provincia de Colón;
***Palmira**, correxemento panameño da provincia de Los Santos;
***Palmira**, vila venezolana do estado de Táchira;
***Nueva Palmira**, cidade e porto uruguaio do departamento de Colonia.

Ademais, como antropónimo feminino pode referirse a:
***Palmira González Boullosa**, escritora galega ((1941-2017).
## Véxase tamén 
### Outros artigos 
***Imperio de Palmira**
***Club Atlético Palmira**
Eduardo Brea Cajide

**Eduardo Brea Cajide**, nado en Besexos (Vila de Cruces) en 1903 e finado en Pontevedra o 26 de xaneiro de 1937, foi un político galego.

## Traxectoria 
Co triunfo da Fronte Popular foi nomeado concelleiro de Carbia. Co golpe de Estado do 18 de xullo de 1936 foi detido e trasladado ña illa de San Simón, a espera de xuízo. Xulgado en Pontevedra en consello de guerra o 9 de xaneiro por rebelión xunto con outros 18 republicanos de Carbia, foi condenado á pena de morte. Foi executado en Pontevedra o 26 de xaneiro de 1937 ás 17:30 h con Primo López Rivadulla, Antonio Gómez López e Manuel Sarmiento Debén.

## Notas 
## Véxase tamén 
### Bibliografía 
* Igrexas, Manuel: "Os fusilados de Vila de Cruces" (29/8/2012) en *Historias de Deza*.

### Ligazóns externas 
* Vítimas da represión franquista en Vila de Cruces
Ernesto Pampín Gontán

**Ernesto Pampín Gontán**, nado en Loño (Vila de Cruces) cara a 1935 e finado na mesma parroquia o 16 de setembro de 2014, foi un político galego.

## Traxectoria 
Comerciante en Arteixo. Nas primeiras eleccións democráticas encabezou a candidatura da UCD á alcaldía de Arteixo e foi elixido alcalde. Deuse de baixa en UCD en 1982 e foi forzado a dimitir como alcalde en setembro dese ano. Posterieormente integrouse no CDS e foi concelleiro en Arteixo por esta formación. Finou en Loño aos 79 anos.

## Vida persoal 
Casou con Pilar Pampín Gil e foi pai de Pilar e José Ernesto Pampín Pampín.

## Notas 
## Véxase tamén 
### Bibliografía 
* 
### Outros artigos 
* Eleccións municipais en Arteixo

### Ligazóns externas 
* La educación por bandera durante el primer mandato democrático. Artigo en *El Ideal Gallego*
Adibah Amin

**Khalidah Adibah binti Amin**, nada en Johor Bahru o 19 de febreiro de 1936, é unha escritora, columnista, docente e actriz malaisiana.

## Traxectoria
Filla máis vella de Ibu Zain, un editor de revistas, e de Tan Sri Zainon Sulaiman, quen loitou pola independencia de Malaisia a través de Tunku Abdul Rahman. Estudou Literatura inglesa na Universidade de Malaia, licenciándose en 1957. Desde 1958 traballou como profesora, e en 1970 pasou a dirixir a Sekolah Menengah Sri Puteri, en Kuala Lumpur. Escribiu tres novelas en lingua malaia, e unha novela en lingua inglesa.

## Obra
**Bangsawan Tulen*
**Seroja Masih di Kolam* (1968)
**Tempat Jatuh Lagi Dikenang* (1983)
**This End of the Rainbow* (2006)

Tamén escribiu obras de teatro radiofónico e contos.

## Notas
Poesía gallega contemporánea

***Poesía Gallega Contemporánea. Ensayo sobre literatura gallega*** é unha obra de Ramón González-Alegre en lingua castelá, publicada pola Colección Huguin en 1954.

## Características 
O libro abrangue a poesía do segundo cuarto do século XX, desde 1925 até a publicación do volume. Está estruturada en 24 capítulos, dos cales os oito primeiros son unha visión xeral de aspectos da poesía galega que o autor considera destacados, e os dezaseis restantes están adicados a diferentes autores e autoras.

:I. La peculiaridad de la poesía gallega. La expresión lírica popular
:II. La ternura
:III. El sentimiento nostálgico
:IV. La comunicación. Poeta y receptor de poesía
:V. Las formas melódicas en la poesía gallega. Los elementos melódicos. El monótono fungar. El grito de pandeirada. La estructura del grito
:VI. El sentimiento danzal en la poesía gallega. La motivación histórica del sentido poético danzal
:VII. Las líneas poéticas contemporáneas
:VIII. El paisaje en la lírica gallega. La intimidad del paisaje en los poetas
:IX. La poesía de Juan Bautista Andrade. Lección poética de J. B. Andrade
:X. La presencia de Amado Carballo y Manuel Antonio. La poesía de Fermín Bouza Brey. La poesía emigrante: Julio Sigüenza. Eugenio Montes, la unidad de los elementos psicológicos
:XI. Aquilino Iglesia Alvariño y Álvaro Cunqueiro. Su significación en la poesía gallega. Álvaro Cunqueiro y su expresión juglar
:XII. La originalidad en Álvaro Cunqueiro. El sentimiento de amor en Á. Cunqueiro. La Xoglaría
:XIII. Los contemporáneos de Álvaro Cunqueiro. Virgilio Nóvoa Gil y la poesía del símbolo
:XIV. Introducción al estudio de la poesía gallega más contemporánea
:XV. La generación de la Post-guerra española en la poesía gallega: Luís Pimentel
:XVI. José María Díaz Castro. La situación rebelde en Díaz Castro
:XVII. Los poetas femeninos: Luz Pozo Garza. Pura Vázquez. La obra literaria de Pura Vázquez. La posibilidad gallega de Pura Vázquez
:XVIII. Luis Santamaría: Su obra literaria. Caracteres de la línea poética en Luis Santamaría. Alfonso Alcaraz
:XIX. Celso Emilio Ferreiro. La poesía de Celso Emilio Ferreiro. Manuel María. Eduardo Moreiras. Elementos poéticos principales en Eduardo Moreiras
:XX. Dictinio del Castillo Elejabeytia. Otto José Cameselle. Emilio Álvarez Negreira: Proyección futura de Álvarez Negreira. Bernardino Graña Villar. Faustino Rey Romero
:XXI. Rafael Melero Granja: El mundo poético de Rafael Melero. Manuel Fabeiro. Francisco de la Colina. Manuel Casado Nieto
:XXII. Ramón Otero Pedrayo y la poesía. La trayectoria de un poema épico innominado. La epopeya
:XXIII. Los hermanos Álvarez Blázquez. Manuel Cuña Novás
:XXIV: Los «*Seis poemas galegos*» de Federico García Lorca

## Edición 
O ensaio foi o terceiro volume publicado na Colección Huguin, dirixida por Luciano del Río. O volume conta cun prólogo de Rafael Benítez Claros, unha introdución do propio autor, e unha nota de Luciano del Río.

O texto xurdiu a partir dunhas conferencias sobre poesía galega que deu o autor en 1952 nos cursos de verán que organizou a Asociación Cultural Iberoamericana da Coruña, do Instituto de Cultura Hispánica.

## Notas
Provincia da Habana

A **provincia da Habana** é unha provincia de Cuba, que comprende o territorio da capital do país, A Habana.

## Historia 
A Provincia da Habana creouse en 1878, sendo unha das 6 provincias nas que se dividiu a illa, aínda baixo o dominio colonial español. Na división política administrativa de 1976, na que o país quedou dividido en 14 provincias, a primeira provincia da Habana dividiuse en Cidade da Habana (capital) e A Habana, coas áreas que rodeaban a capital. A primeira delas integraba os territorios da rexión metropolitana da Habana, basicamente, os antigos municipios da Habana, Marianao, Guanabacoa, Regla, Santiago de las Vegas e Santa María del Rosario así como outras áreas adxacentes.

O 1 de agosto de 2010 a Asemblea Nacional decidiu outra modificación da organización territorial de Cuba, segmentando a entón coñecida como Provincia da Habana, chamada coloquialmente "Habana Campo" en dúas novas provincias, chamadas Artemisa, ao oeste, e Mayabeque, ao leste, o que implicaba que, a partir do 1 de xaneiro de 2011 (data de entrada en vigor da devandita resolución), só hai unha provincia cubana chamada "de La Habana", en lugar de dúas; polo que tamén se acordou o cambio de denominación de "**Provincia da Cidade da Habana**" pola de "Provincia da Habana", sen necesidade de engadidos importantes, para distinguilo ou individualizalo. Ademais, tres municipios da provincia de Pinar del Río (Bahia Honda, Candelaria e San Cristóbal) foron trasladados á nova provincia de Artemisa.

Entre 1976 e 2010, a administración provincial da entón coñecida como Provincia da Habana tivo a súa sede no territorio da Provincia da Cidade da Habana, xa que carecía de capital propia.

**Situación anterior (entre 1976 e 2010):**

* Provincia da Cidade da Habana
* Provincia da Habana (sede: A Habana)

**Situación actual (desde 2011):**

* Provincia da Habana
* Provincias de Artemisa e Mayabeque.
Santuario da Nosa Señora dos Remedios

O nome de **Santuario dos Remedios** pode referirse a varios templos coa advocacións da Nosa Señora dos Remedios:
;En Galiza
***Santuario da Nosa Señora dos Remedios de Mondoñedo**, na parroquia dos Remedios, no concello de Mondoñedo;
***Santuario da Nosa Señora dos Remedios de Vilamaior do Val**, na parroquia de Vilamaior do Val;

***Santuario da Nosa Señora dos Remedios de Castro Caldelas**, en Castro Caldelas;

;En Portugal

***Santuario da Nosa Señora dos Remedios de Peniche**, en Ajuda (Peniche);
***Santuario da Nosa Señora dos Remedios de Lamego**, en Lamego.

;En España:
***Santuario da Nosa Señora dos Remedios de Chelva**, en Chelva (provincia de Valencia);
***Santuario da Nosa Señora dos Remedios de El Remedio**, en El Remedio (Asturias);
***Santuario da Nosa Señora dos Remedios de Fregenal de la Sierra**, en Fregenal de la Sierra (provincia de Badaxoz);
***Santuario da Nosa Señora dos Remedios de Fuensanta**, en Fuensanta (provincia de Albacete);
***Santuario da Nosa Señora dos Remedios de Olvera**, en Olvera (provincia de Cádiz);
***Santuario da Nosa Señora dos Remedios de Otero de Seabra**, en Otero de Seabra (provincia de Zamora);

;No Brasil:

***Santuario da Nosa Señora dos Remedios de Coqueiro Seco**, en Coqueiro Seco;
;En México:
***Santuario da Nosa Señora dos Remedios de San Pedro Cholula**, en San Pedro Cholula (Puebla);
***Santuario da Nosa Señora dos Remedios de San Martín Totolán**, en Michoacán.
Kadokawa Shoten

, anteriormente , é unha editorial xaponesa e unha división de Kadokawa Future Publishing con sede en Tokyo, no Xapón. Converteuse nunha división interna de Kadokawa Corporation o 1 de outubro de 2013. Kadokawa publicou mangas como *Sora no Otoshimono* ou *Neon Genesis Evangelion* e revistas, como *Newtype*. Dende a súa fundación, Kadokawa expandiuse no sector multimedia, como os videoxogos (como Kadokawa Games) e filmes (como Kadokawa Pictures).

## Véxase tamén 
### Ligazóns externas 
* Páxina oficial
Lista de capitais nacionais por poboación

Esta é unha lista das **capitais nacionais ordenadas segundo a poboación**. As capitais de territorios dependentes e territorios disputados están marcados en *cursiva*. As estatísticas de poboación que se indican refírense só á área de capital oficial e non inclúen o distrito metropolitano / urbano máis amplo.

## Lista 
miniatura|Taipei, Taiwán
miniatura|Beijing, China
miniatura|Nova Deli, India
miniatura|Tokyo, Xapón
miniatura|Manila, Filipinas
miniatura|Iacarta, Indonesia
miniatura|Dacca, Bangladesh
miniatura|Londres, Reino Unido
miniatura|Lima, Peru
miniatura|Berlín, Alemaña
miniatura|Kíiv, Ucraína
miniatura|Cidade de México, México
miniatura|Brasilia, Brasil
miniatura|Luanda, Angola
miniatura|Pretoria, Suráfrica
miniatura|París, Francia
miniatura|Tashkent, Uzbekistán
miniatura|Estocolmo, Suecia
miniatura|Bucarest, Romanía
alt=|miniatura|Hewler, Kurdistán
miniatura|Budapest, Hungría
miniatura|Varsovia, Polonia
miniatura|Minsk, Belarús
miniatura|Kuala Lumpur, Malaisia
miniatura|Kuwait City, Kuwait
miniatura|Bruxelas, Bélxica & Capital da UE
miniatura|Ottawa, Ontario, Canadá
miniatura|Xerusalén, Israel
miniatura|Kingston, Xamaica
miniatura|(Washington) Distrito de Columbia, Estados Unidos
miniatura|Asunción, Paraguai
miniatura|Riga, Letoniaminiatura|221x221px|Helsinqui, Finlandia
miniatura|Vilnius, Lituania
miniatura|Talín, Estonia
miniatura|Nicosia, Chipre
miniatura|Atenas, Grecia

## Notas 
## Véxase tamén 
### Outros artigos 
*Capital
*Lista de capitais nacionais

### Bibliografía 
*
Thomas Cook

**Thomas Cook**, nado en Melbourne, Derbyshire o 22 de novembro de 1808 e finado en Leicester, Leicestershire o 18 de xullo de 1892, foi un empresario británico, coñecido por ser a primeira persoa en crear unha viaxe organizada, cando en 1841 fretou un tren cun grupo de xente con destino a un congreso antialcol en Loughborough. A pesar de que esa primeira viaxe organizada non lle proporcionou demasiado éxito económico, Cook viu nesa actividade un posible beneficio futuro, polo que anos máis tarde decidiuse a crear unha axencia de viaxes, Thomas Cook & Son, considerada a primeira da historia.

## Véxase tamén 
### Outros artigos 
* Thomas Cook & Son
Frank País (homónimos)

**Frank País** pode referirse a:

***Frank País**, dirixente estudantil e revolucionario cubano;

Esta persoa deu nome a:
***Frank País**, municipio cubano da provincia de Holguín;
***Aeroporto Internacional Frank País**, que dá servizo á cidade de Holguín.
Cueto, Cuba

**Cueto** é un concello da provincia de Holguín, Cuba, do cal é cabeceira o poboado de igual nome.

## Poboación 
A poboación era de 31.855 habitantes, segundo estimados de 2017. Ten unha extensión de 325.8&nbsp;km². Limita ao norte cos municipios de Banes e Mayarí, ao leste con Mayarí, ao sur coa provincia de Santiago de Cuba e ao oeste cos municipios de Urbano Noris e Báguanos.

## Historia 
No seu territorio asentáronse comunidades indíxenas precolombinas, especialmente ao redor da zona de Barajagua, onde se atoparon pezas de cerámica taína.

O pobo de **Cueto** naceu cara aos comezos do século XX. Toma o seu nome do avogado Antolín do Cueto, que gañou un litixio por terras a favor de Andrés Duany e en contra da compañía estadounidense United Fruit Company.

Creceu considerablemente durante a primeira parte do século XX, por ser o centro dunha florecente industria azucreira local e pola súa vantaxosa posición no cruzamento da estrada que comunica o leste da antiga provincia de Oriente coa cidade de Holguín e o ferrocarril desde o porto de Antilla, no norte, até a cidade de Santiago de Cuba, no sur.

Inmigrantes estranxeiros, sobre todo españois, libaneses, sirios e chineses establecéronse no poboado creando unha intensa actividade comercial.

En Cueto había varias escolas, entre elas unha pública, dúas privadas, unha católica e unha protestante (bautista), asociacións e irmandades.

Coas confiscacións e intervencións tras o triunfo da Revolución de Fidel Castro e a posterior emigración, especialmente aos Estados Unidos, de antigos comerciantes e as súas familias, Cueto transformouse.

Nos anos 60 construíuse o barrio coñecido como La Reforma Urbana, unha urbanización arredor dun parque, con casas de formigón, en contraste coas tradicionais cubertas de madeira e metal. Nos anos 70 construíuse un novo barrio con edificios de estilo soviético, coñecidos como **Las 108**. Os bloques de catro plantas substituíron moitas das antigas casas de madeira do casco antigo.

Baixo o goberno de Fidel Castro, construíronse escolas elementais como a "Abel Santamaría" e a "Rubén Vázquez" e as secundarias "Rubén Casaus Cruz" e "Arides Estévez".

No concello de Cueto atópase a aldea de Birán, onde naceron os irmáns Castro: Fidel, Raúl, Ramón, Juanita e os demais. A casa da familia Castro é hoxe un mausoleo familiar e museo.

Cueto alcanzou un inesperado renome internacional coa canción *Chan Chan* do falecido músico cubano Compay Segundo, na que se menciona a Cueto e outros tres pobos próximos. O retrouso di: *«de Alto Cedro voy para Marcané, llego a Cueto, voy para Mayarí»* (de Alto Cedro vou para Marcané, chego a Cueto, vou para Mayarí).

## Notas
N'dalatando

miniatura|160px|Situación de N'dalatando en Angola.
'''N'dalatando**, tamén coñecida como **Nadalatando''', é unha cidade e comuna angolana, sede do municipio de Cazengo e capital da provincia de Cuanza Norte.

Situada a unha altitide de 670 msnm, a comuna abarca unha superficie de 1 793&nbsp;km2.

Segundo as proxecións de poboación de 2018, elaboradas polo Instituto Nacional de Estatística de Angola, conta cunha poboación aproximada de 130 000 habitantes, polo que a súa densidade de poboación nese ano era duns 72,5 hab./km2.

Desde 1936 até 1975 tivo o nome de "Vila Salazar", en homenaxe ao daquela presidente do Consello de Ministros portugués, António de Oliveira Salazar. Despois da independencia de Angola o nome foi cambiado polo actual.

## Notas
Fulgencio Vallés

**Fulgencio Vallés Gargallo**, nado en Castelló de la Plana, foi un farmacéutico e político español.

## Traxectoria 
Farmacéutico en Vila de Cruces. Membro de Falange. Logo do golpe de Estado do 18 de xullo de 1936 foi nomeado alcalde de Carbia o 25 de xullo. Cesou no cargo o 12 de xaneiro de 1938.

## Notas
Manuel Boado Sesto

**Manuel Boado Sesto**, nado en Vila de Cruces cara a 1936, foi un industrial e político galego.

## Traxectoria 
Fillo de Manuel Boado Cajide. Estudou nos xesuítas de Salamanca. Militante de Falange Española Tradicionalista y de las JONS, foi nomeado alcalde de Vila de Cruces polo gobernador civil en maio de 1966, tomando posesión o 1 de xuño. Cesou no cargo en 1969.

## Vida persoal 
Casou con María Lurdes de Castro Rivas.

## Notas
Jesús Sesto Acuña

**Jesús Sesto Acuña**, nado en Vila de Cruces en 1855, foi un político galego.

## Traxectoria 
Na ditadura de Primo de Rivera foi nomeado concelleiro de Carbia. Na II República foi nomeado concelleiro de Carbia a principios de xaneiro de 1936, e logo elixido alcalde. Cesou no cargo logo do triunfo da Fronte Popular.

## Notas
Jesús Chorén Rey

**Jesús Chorén Rey**, nado en Vila de Cruces, foi un farmacéutico e político español.

## Traxectoria 
Logo do golpe de Estado do 18 de xullo de 1936 foi nomeado alcalde de Carbia en marzo de 1938. Cesou no cargo en xuño de 1938.

## Notas 
## Véxase tamén 
### Ligazóns externas 
*
Aminath Faiza

**Aminath Faiza**, nada o 29 de setembro de 1924 e finada en Malé o 25 de febreiro de 2011, foi unha escritora maldivana en lingua maldivana.
## Traxectoria
(Daisy Maa) Aminath Faiza comezou a escribir poesía aos dezaseis anos, inspirada polo seu tío materno, o poeta Bodufen Valhugey Seedhi. "Thiththibe", como Faiza o chamaba, recitáballe os seus poemas cando os remataba.

Na década de 1950 comezou a dar a coñecer a súa obra, cando Mohamed Amin Didi, o primeiro Presidente das Maldivas, creou o Lhen Veringe Gulzaar (Xardín da Poesía Maldivana). Aminath Faiza foi elixida a Daisy Maa, a margarida do xardín. Desde entón publicou a súa obra en revistas e xornais, así como diversos libros de compilacións. Os seus poemas son de temática amorosa, social, relixiosa e nacionalista.
Faiza colaborou con Rayyithunge Muthagaddim, o primeiro partido político fundado nas illas Maldivas, da man do presidente Mohamed Ameed Didi. Traballou como directora adxunta da antiga escola Madrasat-ul Saniyya, e no Centro de Investigacións Históricas e Lingüísticas das Maldivas, período no que axudou a recompilar o dicionario maldivo. Escribiu o seu último poema no 50 aniversario da escola Iskandhar o 5 de febreiro de 2011.

Morreu logo de sufrir un ictus no Hospital Indira Gandhi Memorial en Malé. Foi soterrada no cemiterio de Aa Sahara. Tivo tres fillos, Ahmed Abbas, Aminath Abbas e Mohamed Hilmy, e seis netos, Eleena Ahmed Abbas, Mona Ahmed Abbas, Marina Ahmed Abbas, Kashif Hilmy, Hathif Hilmy e Yadhya Hilmy.

## Recoñecementos
*Premio Nacional de Recoñecemento (1980)
*Premio Nacional de Honra (1996)

## Notas
## Véxase tamén
### Ligazóns externas
* http://aminathfaiza.com(http://aminathfaiza.com/)
*
Nieves Herrero Pérez

**Nieves Herrero Pérez**, nada o 14 de outubro de 1943, é unha antropóloga galega.

## Traxectoria 
Exerce como profesora de Antropoloxía Social na Universidade de Santiago de Compostela.

No ano 1989 participou como relatora na VI Semana Galega de Filosofía.

En 2019 na xornada sobre a antropoloxía das mulleres do Consello da Cultura Galega rebateu o estereotipo da muller galega vinculado á idea da existencia dun matriarcado.

## Notas 
## Véxase tamén 
### Bibliografía 
* 
### Outros artigos 
*Matriarcado
Jesús María Santaló Ponte

**Jesús María Santaló Ponte**, nado en Merza (Vila de Cruces) o 8 de maio de 1895 e finado na mesma parroquia o 12 de outubro de 1982, foi un avogado e político galego.

## Traxectoria 
Fillo de Ramón Santaló Villar. Estudou o bacharelato en Lugo e licenciouse en dereito na Universidade de Santiago de Compostela. Aprobou as oposicións a secretario xudicial en 1919. Foi secretario do xulgado de Fuentesaúco (Zamora) e Ponteceso. Coa proclamación da ditadura de Primo de Rivera foi elixido alcalde de Carbia o 20 de marzo de 1924. Dimitiu o 1 de novembro ao ser nomeado xuíz municipal do concello. Foi presidente da Unión Patriótica de Carbia. Durante a Segunda República foi avogado en Lalín. En abril de 1934 foi nomeado secretario do xulgado de Primeira Instancia e Instrución de Lalín e iniciou unha campaña para ser elixido deputado. Finalmente presentouse ás eleccións de febreiro de 1936 como número cinco na candidatura de Centro que encabezaba Manuel Portela Valladares e non foi elixido.

Cando se produciu o golpe de Estado do 18 de xullo de 1936 estaba en Madrid, e buscou asilo na embaixada francesa, onde conseguiu ser acollido. Conseguiu marchar a Valencia e dende alí logrou embarcar a Francia onde permaneceu como refuxiado político. Foille instruído expediente de depuración en 1941. A principios dos anos corenta retornou á España franquista. Rehabilitado como secretario xudicial, desempeñou o cargo en Sahagún (1947). Abriu novamente despacho de avogado en Lalín a principios dos anos cincuenta e foi nomeado xuíz municipal de Carbia a mediados desa década. En 1957 foi secretario do xulgado de Baltanás (provincia de Palencia), pasando despois a Villacarriedo (Cantabria) e finalmente ao xulgado de Padrón en 1958, onde se xubilou.

## Recoñecementos 
* Fillo predilecto do concello de Carbia en 1924.

## Vida persoal 
* Casou en Cee con María Cereijo Gayoso.
## Notas 
## Véxase tamén 
### Bibliografía 
* Igrexas, Manuel: "Jesús María Santaló, candidato a deputado polo Deza" (2/9/2018) en *Historias de Deza*.

### Ligazóns externas 
* Candidatos proclamados en las elecciones generales de España de 1936
Ramón Sandoval Pérez

**Ramón Sandoval Pérez**, nado na Riba (Barantes, Sober) en 1961, é un escritor galego.

## Traxectoria 
Funcionario de Correos. Por mor do seu traballo residiu en Villaviciosa (Asturias), A Rúa (Ourense) e dende 1995 vive en Vigo. Ata mediados dos anos noventa escribiu en castelán e colaborou con diversas revistas literarias como *Aguamarina*, *Arboleda*, *Cuadernos de Poesía Nueva*, *El Parnaso*, *Gemma*, *Manxa*, *Nirvana Populi*, *Peliart* e *Temas de Asturias*. Nesta época publicou o seu primeiro poemario *Como una lluvia*.

Desde 1995 empezou a escribir en galego. Publicou en 2013 *Territorios estraños*,  galardoado co VI Premio de Poesía Victoriano Taibo. En 2017 saíu á luz *Zocas e decibelios*, libro no que están incluídos dous poemarios: *A pel no asfalto* e *Cartografía da infancia*. En 2019 publicou *Nas esquinas do frío*, premio de poesía Avelina Valladares.

## Obras 
* *Como una lluvia* (1990)
* *Territorios estraños* (2013)
* *Zocas e decibelios* (2017)
* *Nas esquinas do frío* (2019)
### Libros colectivos
* *Antología de poetas españoles e hispanoamericanos de hoy* (1987)
* *Versos y voces de Prometeo* (1991)
* *4º e 5º Encontro de poetas valdeorreses* (1992)
* *Antología: los nuevos poetas* (1994)
* *Nove encontros na coroa e o que nos queda* (2017)
* *Portugalicidades* (2018)
* *Roseiras de rosas roxas* (2019)

## Premios 
* XI Certame de Poesía Feliciano Rolán, 1997, por *Houbo un tempo en que fomos nenos*
* I Certame de Poesía Manuel Leiras Pulpeiro, 2012, por *Cicatrices do insomnio*
* XVIII Certame Literario Manuel Oreste Rodríguez López, 2013, por *Conta atrás*
* VI Premio de poesía Victoriano Taibo, 2013 por *Territorios estraños*
* VII Concurso Literario do COPG “Rosa de Cen Follas”, 2014, por *Os que estamos malditos*
* XXIII Certame Literario A Pipa, 2014, por *Corazón de lóstrego*
* XXIV Certame Literario A Pipa, 2015, por *Axuste de contas*
* XXXI Certame de Poesía Feliciano Rolán, 2017, por *Náufragos da cidade*
* XXIII Premio de poesía Avelina Valladares, 2019, por *Nas esquinas do frío*

## Notas 
## Véxase tamén 
### Ligazóns externas 
*
Nieves Herrero

O nome **Nieves Herrero** pode referirse a:

***Nieves Herrero Pérez**, antropóloga galega;
***Nieves Herrero Cerezo**, xornalista e escritora española.
Heroínas de Sálvora

miniatura|O vapor Santa Isabel nas rías galegas.
miniatura|En primeiro plano, Carreira e Aguiño. Ó fondo, a Illa de Sálvora.
**Heroínas de Sálvora** é a denominación coa que foron recoñecidas Josefa Parada, Cipriana Oujo Maneiro e María Fernández Oujo, que na altura tiñan entre 14 e 24 anos de idade, polo salvamento marítimo de 58 persoas no naufraxio do buque correo *Santa Isabel* en 1921.

## Historia 
O 2 de xaneiro de 1921 o buque correo *Santa Isabel* partiu pola noite na bocana da ría de Arousa, preto da illa de Sálvora. No naufraxio morreron afogadas 213 persoas e 58 foron salvadas pola intervención das heroínas de Sálvora. Salváronas cunha dorna en catro viaxes moi penosas.

## Recoñecemento 
Foron obxecto de homenaxes e recoñecementos aínda que tamén de calumnias. O ano seguinte estreouse o filme, titulado *A illa das mentiras* e dirixido por Paula Cons.
En 2024 déronlle o seu nome a un buque de salvamento marítimo.

## Notas 
## Véxase tamén 
### Outros artigos 
* Santa Isabel (barco)
* *A illa das mentiras* (filme)
Ramiro Alfonso Castro Dono

**Ramiro Alfonso Castro Dono**, nado en Guimarei (A Estrada) o 17 de novembro de 1912 e finado na Estrada o 10 de outubro de 1969, foi un mestre, escritor e político galego.

## Traxectoria 
Fixo o bacharelato en Pontevedra e estudou maxisterio na Escola Normal de Pontevedra, obtendo o título en 1932. Foi secretario do Comité pro Monumento a Pardo de Cela constituído na Estrada en decembro de 1932. Foi secretario do Comité Pro-Estatuto da Estrada en 1933 e interveu nos mitins da campaña. Publicou poemas en *El Compostelano*, *Vida Gallega*, na revista *Nós*, *El Emigrado* e *El Pueblo Gallego*. Mestre destinado na escola da Mariña da Guarda dende 1934, foi secretario do Partido Galeguista da Guarda, e logo do triunfo da Fronte Popular foi nomeado concelleiro da Guarda. Con Rafael Varela Pazo representaron A Estrada no enterro de Antón Vilar Ponte en marzo de 1936.

Co golpe de Estado do 18 de xullo de 1936 agochouse e permaneceu fuxido durante 12 anos. Entre outros lugares refuxiouse na casa de Manuel García Barros, onde escribiu un “Cara o Sol vermello” como resposta á degradación a que eran sometidos ao obrigarlles a cantar esta canción; a letra circulou clandestinamente durante o franquismo sen saberse do seu autor. Sancionado coa inhabilitación como mestre por orde ministerial de 31 de outubro de 1941, resistiu até 1947 en que se entregou nunha das amnistías do franquismo.

Foi nomeado axente executivo interino do concello da Estrada en xullo de 1947. Aprobou os exames de procurador na Audiencia Territorial da Coruña o 29 de maio de 1948. Revisado o seu expediente de depuración en 1951, recuperou a praza de mestre coa sanción de "traslado durante cinco anos e inhabilitación para cargos directivos e de confianza" en 1952. Foi destinado a escola de Saians (Moraña) en 1953, a de Salgueiros (Vila de Cruces) en 1954, e despois foi mestre en Pardemarín (A Estrada). Renunciou á súa vocación literaria, limitándose a exercer a docencia e queimando toda a súa obra. Sospeitoso para as autoridades, foi detido en varias ocasións.

## Vida persoal 
Casou con María Maceira Matalobos e foi pai de José Castro Maceira.
## Notas 
## Véxase tamén 
### Bibliografía 
* Alfonso Ramiro Castro Dono e a creación cultural truncada

### Ligazóns externas 
* Fuxidos da parroquia de Guillarei
Cazengo

miniatura|200px|Situación de Cazengo.
**Cazengo** é un municipio e cidade da provincia de Cuanza Norte, en Angola.

A súa sede está na cidade de N'dalatando, a capital da provincia.

## Xeografía 
### Límites 
[miniatura|200px|Monumento a [Agostinho Neto en Cazengo.]]
Limita ao norte co municipio de Golungo Alto, ao leste cos municipios de Lucala e Cacuso, e ao sur e ao oeste polo municipio de Cambambe.

### Datos 
O municipio abarca unha superficie de 1 793&nbsp;km² e, segundo o censo do ano 2019, conta cunha poboación de  de 197 500 habitantes, polo que a súa densidade de poboación é de 110,2 hab./km².

O alcalde do concello na actualidade (2019) é Edvijes de Jesus Ribeiro.

### Comunas 
O municipio está constituído por dúas comunas: 
* N'dalatando (sede), e 
* Canhoca.

## Notas 
## Véxase tamén 
### Outros artigos 
* Cuanza Norte
* N'dalatando
Modest Heroes

é unha antoloxía animada xaponesa estreada no ano 2018. Está dividida en tres partes e foi producida por Studio Ponoc. O filme inclúe curtametraxes animadas dos directores Hiromasa Yonebayashi, Yoshiyuki Momose e Akihiko Yamashita.

## Personaxes 
### Kanini & Kanino
;
:Voz por: Fumino Kimura

;
:Voz por: Rio Suzuki

### Life Ain't Gonna Lose 
;
:Voz por: Machiko Ono

;
:Voz por: Sōta Shinohara

;
:Voz por: Kentarō Sakaguchi

;
:Voz por: Kentarō Sakaguchi

### Invisible 
;
:Voz por: Joe Odagiri

;
:Voz por: Min Tanaka

## Notas 
## Véxase tamén 
### Ligazóns externas 
* Páxina oficial 
*
Monthly Shōnen Ace

é unha revista mensual xaponesa de manga shōnen publicada por Kadokawa Shoten, que comezou a ser publicada en 1994. Ó contrario doutras revistas manga shōnen semanais con cifras de circulación de millóns, *Ace* está dirixida a un público menos convencional e ten unha énfase particular nos vínculos anime. Hai unha boa cantidade de Ecchi na revista, mentres que só unhas poucas series están orientadas á acción.

## Notas 
## Véxase tamén 
### Ligazóns externas 
* Páxina oficial
Metro de Estocolmo

O **Metro de Estocolmo** (en sueco: *Stockholms tunnelbana*) é un sistema de transporte ferroviario urbano que da servizo á cidade de Estocolmo e a súa área metropolitana. É o único sistema de metro de Suecia e ten unha lonxitude de aproximadamente 110 quilómetros divididos en tres grupos: azul, vermello e verde, con cada grupo á súa vez subdividido en liñas. En total ten sete liñas e cen estacións, das cales 47 son subterráneas e 53 en superficie.

## Grupos e liñas 
### Grupo Azul 
### Grupo Vermello 
### Grupo Verde 
## Véxase tamén 
### Ligazóns externas 
* Páxina web oficial do Metro de Estocolmo
Sonomyn Udval

**Sonomyn Udval**, nada en Dashinchilen (*sum* da provincia de Bulgan) o 21 de febreiro de 1921 e finada en 1991, foi unha escritora e política mongol.

## Traxectoria
Dirixiu o Consello Central do Sindicato Mongol entre 1956 e 1958. Foi a primeira secretaria e despois presidenta da Asociación de Escritores Mongois, directora e presidenta do Comité Mulleres de Mongolia entre 1973 e 1982, e vicepresidenta do Comité de Veteranos de Loita Revolucionaria. Udwal foi elixida deputada do Gran Khural do Pobo (Parlamento) en varias circunscricións entre 1951 e 1986. En 1966 uniuse ao Comité Central do Partido do Pobo de Mongolia, que deixou en 1990.

Os seus libros foron traducidos a varias linguas.

## Recoñecementos
*Medalla de Ouro da Paz Joliot-Curie 1965 no World Council of Peace
*Premio Lotus de Literatura  Afro-Asiática 1971

## Obra
**Odgerel* (novela, 1957)
**The First Thirteen* (novela)
**Khatanbaatar* (novela)
**Great Destiny* (novela, 1973)
**Tuuž ögüüllėg* (novela, 1974)
**Magsarjav* (novela)
Amais, publicou diversos libros de relatos.

## Notas
Wild Kratts

***Wild Kratts*** é unha serie de animación educativa estadounidense-canadense que se difunde nas estacións afiliadas á PBS e en PBS Kids, producido pola Kratt Brothers e 9 Story Media Group en asociación con TVOKids e Knowledge Kids.

## Notas
Alcaldes de Vilasantar

Esta é unha lista incompleta dos **alcaldes de Vilasantar**, dende o reinado de Isabel II ata a actualidade.

## Lista 
## Notas
Andrés Lareu Suárez

**Andrés Lareu Suárez**, nado en Vila de Cruces, foi un avogado e político galego.
## Traxectoria 
Na ditadura de Primo de Rivera foi elixido alcalde de Carbia en xaneiro de 1925, logo da dimisión de Jesús María Santaló Ponte. Permaneceu no cargo ata 1930. Na Segunda República foi correspondente de *El Pueblo Gallego* en Salgueiros. Durante o franquismo foi secretario do xulgado de paz de Santiso, Agolada (1948-1955), Vila de Cruces (1955-1957) e Castroverde (1957-).

## Vida persoal 
Casou con María González Álvarez e foi pai de Manuel, Fernando e María del Carmen Lareu González.
## Notas
Gainax

é un estudio xaponés de anime coñecido pola produción como *Neon Genesis Evangelion*, *Royal Space Force*, *Gunbuster*, *Nadia: The Secret of Blue Water*,  *Kare Kano*, *FLCL*, *Magical Shopping Arcade Abenobashi* e *Gurren Lagann*, os cales lle valeron a aclamación da crítica e un grande éxito comercial. *Evangelion* supuxo para o estudio beneficios por valor de 150 billóns de iens, ou 1,2 billóns de dólares. A compañía ten a súa sede en Koganei, Tokyo.

## Notas 
## Véxase tamén 
### Bibliografía 
* Hernandez, Lea. "The Curse of Urusei Yatsura", intervista de *PULP magazine*, vol. 5, no. 8 (agosto de 2001): 24–29. ISSN 1096-0228.
* Howell, Shon. "The Fabulous Dog and Pony Show: An Interview with Shon Howell". Por Ben Dunn. *Mangazine*, vol. 2, no. 23 (maio de 1993): 11–18.
* Howell, Shon. "The Fabulous Dog and Pony Show". *Mangazine*, vol. 2, nos. 24 (xuño de 1993), 25 (xullo de 1993), 27 (setembro de 1993), 30 (decembro de 1993), 31 (xaneiro de 1994), 32 (febreiro de 1994).
* Leonard, Andrew. "Heads Up, Mickey".  *Wired*, issue 3.04, abril de 1995.
* 

### Ligazóns externas 
* Páxina oficial